CELEX: 52011PC0409
Language: el
Date: 2011-07-01
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τον τερματισμό της διαδικασίας διαβούλευσης με τη Δημοκρατία τηςΓουινέας-Μπισάου δυνάμει του άρθρου 96 της Συμφωνίας του Κοτονού

|

52011PC0409

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τον τερματισμό της διαδικασίας διαβούλευσης με τη Δημοκρατία τηςΓουινέας-Μπισάου δυνάμει του άρθρου 96 της Συμφωνίας του Κοτονού  /* COM/2011/0409 τελικό - 2011/0178 (NLE) */  

	ΑΙΤΙΟΛΟΓΙΚΗ ΕΚΘΕΣΗΣτις 31 Ιανουαρίου 2011, η Ευρωπαϊκή Ένωση αποφάσισε να αρχίσει διαβουλεύσεις με τη Δημοκρατία της Γουινέας-Μπισάου βάσει του άρθρου 96 της αναθεωρημένης συμφωνίας του Κοτονού. Η εν λόγω απόφαση ελήφθη μετά από τα γεγονότα που συνέβησαν την 1η Απριλίου 2010. Την ημέρα εκείνη, υπό τις διαταγές του αναπληρωτή αρχηγού του επιτελείου ενόπλων δυνάμεων, στρατηγού Antonio Indjai, μία ομάδα στρατιωτών ανταρτών συνέλαβε τον αρχηγό του επιτελείου José Zamora Induta, καθώς και τον Πρωθυπουργό της Γουινέας-Μπισάου. Μετά την ανταρσία, ο στρατηγός Indjai επιβλήθηκε ως de facto αρχηγός του επιτελείου των ενόπλων δυνάμεων και, στη συνέχεια, διορίστηκε επίσημα, στις 25 Ιουνίου 2010, με προεδρικό διάταγμα και με πρόταση της κυβέρνησης.Ο διορισμός, στις 8 Οκτωβρίου 2010, του ναυάρχου Bubo Na Tchuto ως αρχηγού του ναυτικού, κατάφερε νέο κτύπημα στη χρηστή διακυβέρνηση της χώρας. Ο ναύαρχος Na Tchuto διαδραμάτισε αποσταθεροποιητικό ρόλο στη συνέχεια της ανταρσίας της 1ης Απριλίου και αποτέλεσε αντικείμενο κυρώσεων εκ μέρους των διεθνών εταίρων για την εικαζόμενη συμμετοχή του σε παράνομες δραστηριότητες.Η Ευρωπαϊκή Ένωση θεωρεί ότι η ανταρσία της 1ης Απριλίου 2010 και ο μεταγενέστερος διορισμός των πρωτεργατών της σε θέσεις της ανώτατης στρατιωτικής ιεραρχίας αποτελούν ιδιαίτερα σοβαρή και προφανή παραβίαση των ουσιωδών στοιχείων που περιλαμβάνονται στο άρθρο 9 της συμφωνίας του Κοτονού (σεβασμός των δημοκρατικών αρχών) και εκτάκτως επείγουσα περίπτωση, σύμφωνα με την παράγραφο 2 εδάφιο β) του άρθρου 96. Κατά συνέπεια, στις 2 Φεβρουαρίου 2011, εστάλη επιστολή με την οποία οι αρχές της Γουινέας κλήθηκαν σε διαβουλεύσεις.Από την πλευρά της, η κυβέρνηση της Γουινέας-Μπισάου συνέστησε επιτροπή προετοιμασίας των διαβουλεύσεων, για να απαντήσει στις ανησυχίες που διατυπώνονται στην επιστολή της ΕΕ με την οποία καλούνται να συμμετάσχουν στις διαβουλεύσεις. Κατά τις διαβουλεύσεις, παρατηρήθηκε ορισμένη πρόοδος, ιδίως η αποδοχή του φύλλου πορείας για τη μεταρρύθμιση του τομέα της ασφάλειας, η οποία εγκρίθηκε από τη σύνοδο κορυφής της Οικονομικής Κοινότητας των Δυτικοαφρικανικών Κρατών (ECOWAS) της 23ης-24ης Μαρτίου 2011, η έγκριση ενός επιχειρησιακού σχεδίου για την εφαρμογή της μεταρρύθμισης του τομέα της ασφάλειας, καθώς και η επίσημη έναρξη και το πραγματικό ξεκίνημα μιας αποστολής της Αγκόλας (MISSANG) προς υποστήριξη της εν λόγω μεταρρύθμισης.Η εναρκτήρια συνεδρίαση των διαβουλεύσεων πραγματοποιήθηκε στις Βρυξέλλες στις 29 Μαρτίου 2011. Η αντιπροσωπεία της Γουινέας-Μπισάου απαρτιζόταν από τον Πρωθυπουργό και μέλη της κυβέρνησης. Μία αντιπροσωπεία των χωρών ΑΚΕ, συμπεριλαμβανομένων των χωρών που πρόσκεινται φιλικά προς την Γουϊνέα-Μπισάου, της Αφρικανικής Ένωσης, της ECOWAS και της CPLP (Κοινότητα Πορτογαλόφωνων Χωρών) παραβρέθηκαν ως παρατηρητές.Κατά τη διάρκεια της προαναφερόμενης συνεδρίασης, οι συμμετέχοντες έλαβαν γνώση των προτάσεων που υποβλήθηκαν από την Γουϊνέα-Μπισάου για να διασφαλιστεί προοδευτικά ότι θα υπερισχύσει η πολιτική εξουσία, να βελτιωθεί η δημοκρατική διακυβέρνηση και να διασφαλιστεί ο σεβασμός της συνταγματικής τάξης και του κράτους δικαίου, καθώς και για να καταπολεμηθεί η ατιμωρησία και το οργανωμένο έγκλημα.Οι δεσμεύσεις που ανελήφθησαν από τη Γουϊνέα-Μπισάου περιλαμβάνουν ιδίως:-  τη διεξαγωγή και την ολοκλήρωση, εν πλήρη ανεξαρτησία και σε κατάλληλες υλικές συνθήκες και συνθήκες ασφάλειας, των ερευνών και δικαστικών διαδικασιών που αφορούν τις δολοφονίες του Μαρτίου και Ιουνίου 2009,-  την πραγματική εφαρμογή της μεταρρύθμισης του τομέα της ασφάλειας, βάσει της στρατηγικής που εγκρίθηκε από το εθνικό κοινοβούλιο και της δέσμης νομοθετικών μέτρων που καταρτίστηκε με τη στήριξη της αποστολής της ΚΠΑΑ και της ΕΕ,-  την ανανέωση της στρατιωτικής ιεραρχίας, για να διασφαλιστεί ο διορισμός στα ανώτερα διοικητικά αξιώματα προσώπων που δεν έχουν εμπλακεί σε βιαιοπραγίες ούτε σε αντισυνταγματικές ή παράνομες πράξεις, σύμφωνα με τα συμπεράσματα και τις συστάσεις του φύλλου πορείας της ECOWAS για τη μεταρρύθμιση του τομέα της ασφάλειας,-  την έγκριση και τη διευκόλυνση μιας αποστολής εμπειρογνωμόνων για τη στήριξη της μεταρρύθμισης του τομέα της ασφάλειας και τη διασφάλιση της προστασίας των πολιτικών φορέων, η οποία θα εκτελεστεί με τη συνδρομή της ECOWAS, της CPLP ή/και άλλων εταίρων,-  την προετοιμασία, την έγκριση και την πραγματική εφαρμογή εθνικών επιχειρησιακών σχεδίων για την εφαρμογή της μεταρρύθμισης του τομέα της ασφάλειας και για την καταπολέμηση του λαθρεμπορίου ναρκωτικών,-  τη βελτίωση της διοικητικής και οικονομικής διαχείρισης του στρατιωτικού και μη στρατιωτικού προσωπικού, καθώς και των μέτρων καταπολέμησης της νομιμοποίησης εσόδων από παράνομες δραστηριότητες.Μετά την ολοκλήρωση των ανταλλαγών, η Ευρωπαϊκή Ένωση έλαβε υπόψη στα συμπεράσματά της τις ανωτέρω δεσμεύσεις. Κάλεσε τους αντιπροσώπους της Δημοκρατίας της Γουινέας-Μπισάου να αρχίσουν αμέσως έρευνες και ποινικές διώξεις σε σχέση με τα γεγονότα της 1ης Απριλίου 2010, προκειμένου να ενισχύσουν την πάταξη της ατιμωρησίας και να προτείνουν λεπτομερέστερο χρονοδιάγραμμα για την εφαρμογή των δεσμεύσεων, σύμφωνα με τις προθεσμίες που καθορίστηκαν στο φύλλο πορείας της ECOWAS.Για να ενισχυθεί η επάνοδος στην τήρηση των θεμελιωδών στοιχείων της συμφωνίας του Κοτονού, προτείνεται, βάσει του άρθρου 96 παράγραφος 2 στοιχείο γ) της συμφωνίας, να εγκριθούν κατάλληλα μέτρα για την προοδευτική επανέναρξη της συνεργασίας, προκειμένου να υποστηριχτεί η διαδικασία ενίσχυσης του κράτους δικαίου και η δημοκρατική διακυβέρνηση (βλ. σχέδιο επιστολής στο παράρτημα).Βάσει των προαναφερθέντων και σύμφωνα με τα άρθρα 9 και 96 της αναθεωρημένης συμφωνίας του Κοτονού, η Επιτροπή, με τη σύμφωνη γνώμη της Ύπατης Εκπροσώπου για θέματα εξωτερικής πολιτικής και πολιτικής ασφάλειας, προτείνει στο Συμβούλιο να τερματίσει τις διαβουλεύσεις που έχει αρχίσει με τη Δημοκρατία της Γουινέας-Μπισάου και να εκδώσει τη συνημμένη απόφαση.2011/0178 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τον τερματισμό της διαδικασίας διαβούλευσης με τη Δημοκρατία της Γουινέας-Μπισάου δυνάμει του άρθρου 96 της Συμφωνίας του ΚοτονούΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για τη λειτουργία της Ευρωπαϊκής Ένωσης,Έχοντας υπόψη τη συμφωνία εταιρικής σχέσης ΑΚΕ-ΕΚ, η οποία υπεγράφη στο Κοτονού, στις 23 Ιουνίου 2000[1] (εφεξής «συμφωνία του Κοτονού»), όπως τροποποιήθηκε από τη συμφωνία που υπεγράφη στο Λουξεμβούργο, στις 25 Ιουνίου 2005[2], και ιδίως το άρθρο 96,Έχοντας υπόψη την εσωτερική συμφωνία όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ[3], και ιδίως το άρθρο 3,Έχοντας υπόψη την πρόταση της Επιτροπής, σε συμφωνία με την ύπατη εκπρόσωπο της Ένωσης σε θέματα εξωτερικής πολιτικής και πολιτικής ασφαλείας,Εκτιμώντας τα ακόλουθα:1.  Παραβιάστηκαν τα θεμελιώδη στοιχεία της συμφωνίας του Κοτονού που προβλέπονται στο άρθρο 9.2.  Σύμφωνα με το άρθρο 96 της συμφωνίας του Κοτονού, στις 29 Μαρτίου 2011, ξεκίνησαν διαβουλεύσεις με τη Δημοκρατία της Γουινέας-Μπισάου, παρουσία αντιπροσώπων της ομάδας των κρατών της Αφρικής, της Καραϊβικής και του Ειρηνικού, συμπεριλαμβανομένης της Αφρικανικής Ένωσης, της ECOWAS (Οικονομική Κοινότητα των Δυτικοαφρικανικών Κρατών) και της CPLP (Κοινότητα των Πορτογαλόφωνων Χωρών ) , κατά τη διάρκεια των οποίων οι αντιπρόσωποι της κυβέρνησης της Γουινέας-Μπισάου υπέβαλαν προτάσεις που περιελάμβαναν ικανοποιητικές δεσμεύσεις.3.  Κατά συνέπεια, πρέπει να αποφασιστεί η περάτωση των διαπραγματεύσεων που έχουν αρχίσει βάσει του άρθρου 96 της συμφωνίας του Κοτονού και να ληφθούν τα κατάλληλα μέτρα για την εκτέλεση αυτών των δεσμεύσεων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τερματίζονται οι διαβουλεύσεις με τη Δημοκρατία της Γουινέας-Μπισάου σύμφωνα με το άρθρο 96 της συμφωνίας του Κοτονού.Άρθρο 2Εγκρίνονται τα μέτρα που διευκρινίζονται στην επιστολή που επισυνάπτεται στο παράρτημα δυνάμει των ενδεδειγμένων μέτρων που προβλέπονται στο άρθρο 96 παράγραφος 2 στοιχείο γ) της συμφωνίας του Κοτονού.Άρθρο 3Η παρούσα απόφαση αρχίζει να ισχύει την ημερομηνία έκδοσής της. Η ισχύς της έχει διάρκεια 18 μηνών από την ημερομηνία έκδοσής της από το Συμβούλιο. Η παρούσα απόφαση θα επανεξετάζεται τακτικά τουλάχιστον κάθε 6 μήνες, κατά προτίμηση βάσει των αποστολών παρακολούθησης της ευρωπαϊκής υπηρεσίας εξωτερικής δράσης με συμμετοχή της Επιτροπής.Άρθρο 4Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ Σχέδιο επιστολήςΚύριε Πρόεδρε της Δημοκρατίας,Κύριε Πρωθυπουργέ,Η Ευρωπαϊκή Ένωση θεωρεί ότι η ανταρσία της 1ης Απριλίου 2010 και ο μετέπειτα διορισμός των πρωτεργατών της σε ανώτερες θέσεις της στρατιωτικής ιεραρχίας αποτελούν ιδιαίτερα σοβαρή και κατάφωρη παραβίαση των θεμελιωδών στοιχείων που περιλαμβάνονται στο άρθρο 9 της συμφωνίας του Κοτονού. Η Ευρωπαϊκή Ένωση εξέφρασε επανειλημμένα τις ανησυχίες της όσον αφορά την μη τήρηση της υπεροχής της πολιτικής εξουσίας και των αρχών της χρηστής δημοκρατικής διακυβέρνησης στη Γουινέα-Μπισάου.Έτσι, η Ευρωπαϊκή Ένωση ξεκίνησε πολιτικό διάλογο με την κυβέρνηση δυνάμει του άρθρου 96 της συμφωνίας του Κοτονού, για να εξετάσει την κατάσταση και τις πιθανές λύσεις. Μετά την αποδοχή της πρόσκλησης εκ μέρους της κυβέρνησης της Γουινέας-Μπισάου, οι διαβουλεύσεις άρχισαν στις 29 Μαρτίου 2011 στις Βρυξέλλες.Κατά τη διάρκεια της συνάντησης, τα μέρη συζήτησαν τα αναγκαία μέτρα για να διασφαλίσουν την υπεροχή της πολιτικής εξουσίας, να βελτιώσουν τη δημοκρατική διακυβέρνηση, να εγγυηθούν τον σεβασμό της συνταγματικής τάξης και του κράτους δικαίου καθώς και για να πατάξουν την ατιμωρησία και το οργανωμένο έγκλημα. Κατά την προετοιμασία των διαβουλεύσεων, η Γουινέα-Μπισάου είχε υποβάλει υπόμνημα που περιελάμβανε προτάσεις για την αντιμετώπιση των ανησυχιών που εκφράστηκαν στην προσκλητήρια επιστολή της Ευρωπαϊκής Ένωσης.Η Ευρωπαϊκή Ένωση έλαβε υπόψη δεσμεύσεις που ανέλαβε η Γουινέα-Μπισάου στις διαβουλεύσεις, ιδίως όσον αφορά:-  τη διεξαγωγή καιτον τερματισμό, εν πλήρη ανεξαρτησία και σε κατάλληλες υλικές συνθήκες και συνθήκες ασφάλειας, των ερευνών και των δικαστικών διαδικασιών των δολοφονιών του Μαρτίου και Ιουνίου 2009,-  την πραγματική εφαρμογή της μεταρρύθμισης του τομέα της ασφάλειας, βάσει της στρατηγικής που εγκρίθηκε από το εθνικό κοινοβούλιο και τη δέσμη νομοθετικών μέτρων που καταρτίστηκε με τη στήριξη της αποστολής ΚΠΑΑ της Ευρωπαϊκής Ένωσης,-  την ανανέωση της στρατιωτικής ιεραρχίας, για να διασφαλιστεί ο διορισμός στα ανώτερα διοικητικά αξιώματα προσώπων που δεν έχουν εμπλακεί σε βιαιοπραγίες, ούτε σε αντισυγματικές ή παράνομες πράξεις, σύμφωνα με τα συμπεράσματα και τις συστάσεις του φύλλου πορείας της ECOWAS (Κοινότητα των Δυτικοαφρικανικών Κρατών) για τη μεταρρύθμιση του τομέα της ασφάλειας,-  την έγκριση και τη διευκόλυνση μιας αποστολής εμπειρογνωμόνων για τη στήριξη της μεταρρύθμισης του τομέα της ασφάλειας και τη διασφάλιση της προστασίας των πολιτικών φορέων, η οποία θα εκτελεστεί με την υποστήριξη της ECOWAS, της CPLP ή/και άλλων εταίρων,-  την προετοιμασία, την έγκριση και την πραγματική εφαρμογή εθνικών επιχειρησιακών σχεδίων για την εφαρμογή της μεταρρύθμισης του τομέα της ασφάλειας και την καταπολέμηση του λαθρεμπορίου ναρκωτικών,-  τη βελτίωση της διοικητικής και οικονομικής διαχείρισης του στρατιωτικού και μη στρατιωτικού προσωπικού, καθώς και των μέτρων καταπολέμησης της νομιμοποίησης εσόδων από παράνομες δραστηριότητες.Κατά τον τερματισμό των διαβουλεύσεων, η Ευρωπαϊκή Ένωση κάλεσε με τα συμπεράσματά της τους αντιπροσώπους της Δημοκρατίας της Γουινέας-Μπισάου να αρχίσουν αμέσως έρευνες και δικαστικές διώξεις για τα γεγονότα της 1ης Απριλίου 2010, προκειμένου να ενισχύσουν την καταπολέμηση της ατιμωρησίας, καθώς και να προτείνουν λεπτομερές χρονοδιάγραμμα για την εφαρμογή των δεσμεύσεων που αναφέρονται ανωτέρω, σύμφωνα με τις προθεσμίες που καθορίζονται στο φύλλο πορείας της ECOWAS.Η ευρωπαϊκή πλευρά έκρινε συνολικά ενθαρρυντικές τις δεσμεύσεις που ανέλαβε η Γουινέα-Μπισάου. Αποφασίστηκε έτσι να τερματιστούν οι διαβουλεύσεις και να θεσπιστούν κατάλληλα μέτρα δυνάμει του άρθρου 96 παράγραφος 2 στοιχείο γ) της συμφωνίας του Κοτονού.Η προοδευτική επανάληψη της συνεργασίας, προκειμένου να υποστηριχτεί η επάνοδος στην τήρηση των θεμελιωδών στοιχείων του Κοτονού, θα ακολουθήσει τα παρακάτω στάδια, σύμφωνα με το συνημμένο παράρτημα I ( χρονοδιάγραμμα των δεσμεύσεων ):1. Προς το παρόν, η Ευρωπαϊκή Ένωση συνεχίζει να χρηματοδοτεί τις υπό εκτέλεση συμβάσεις και τις επείγουσες δράσεις ανθρωπιστικού χαρακτήρα, υποστηρίζοντας άμεσα τον πληθυσμό, τις δράσεις που έχουν σχέση με την καταπολέμηση της διακρατικής εγκληματικότητας και συμβάλλουν στην εδραίωση της δημοκρατίας. Η Γουινέα-Μπισάου είναι επιλέξιμη για την πρωτοβουλία ΑΣΧ του ΕΤΑ. Οι χρηματοδοτήσεις περιφερειακών έργων που καλύπτουν τη Γουινέα-Μπισάου και άλλες διευκολύνσεις του ΕΤΑ (υδροδότηση, ενέργεια κ.λπ.) καθώς και η δρομολόγηση προπαρασκευαστικών δραστηριοτήτων για την εφαρμογή μελλοντικών έργων θα εξετάζονται κατά περίπτωση.2. Η αναστολή των έργων και των προγραμμάτων του κεντρικού τομέα «Πρόληψη συγκρούσεων» (με εξαίρεση το PROJUST, το PARACEM και την εκταμίευση της συνεισφοράς στο ταμείο συντάξεων SSR, του PARSS), του κεντρικού τομέα «Ύδρευση και Ενέργεια» (πρόγραμμα ηλεκτροδότησης του Μπισάου) και εκτός των κεντρικών τομέων (Πρόγραμμα στήριξης της βιώσιμης διαχείρισης των οδικών μεταφορών και πρόγραμμα στήριξης του ιδιωτικού τομέα) θα αρθεί αμέσως μετά:(i) την υποβολή λεπτομερούς χρονοδιαγράμματος για την εφαρμογή των δεσμεύσεων στον τομέα της μεταρρύθμισης στον τομέα της ασφάλειας, σύμφωνα με το φύλο πορείας της ECOWAS,(ii) την ολοκλήρωση, την έγκριση, την έκδοση και τη δημοσίευση της νομοθεσίας πλαίσιο της μεταρρύθμισης του τομέα της ασφάλειας, η οποία θα προετοιμαστεί με τη στήριξη της αποστολής ΚΕΠΠΑ της ΕΕ (ΕΕ SSR),(iii) την έγκριση και τη διευκόλυνση μιας αποστολής εμπειρογνωμόνων για τη στήριξη της μεταρρύθμισης του τομέα της ασφάλειας και τη διασφάλιση της προστασίας των πολιτικών φορέων, η οποία θα εκτελεστεί με την υποστήριξη της ECOWAS, της CPLP ή/και άλλων εταίρων, καθώς και(iv) την προετοιμασία, την έγκριση και την έναρξη της πραγματικής εφαρμογής εθνικών επιχειρησιακών σχεδίων μεταρρύθμισης του τομέα της ασφάλειας καθώς και καταπολέμησης του λαθρεμπορίου ναρκωτικών και της νομιμοποίησης εσόδων από παράνομες δραστηριότητες.3. Η εκταμίευση της πρώτης συνεισφοράς του ΕΤΑ στο ταμείο συντάξεων για τη συνταξιοδότηση του υπεράριθμου μεγαλύτερης ηλικίας προσωπικού του τομέα της ασφάλειας (πρόγραμμα PARSS, 9ο ΕΤΑ), με την επιφύλαξη ότι η κυβέρνηση και η ECOWAS παρέχουν την αναγκαία χρηματοδότηση, καθώς και η αναζωογόνηση του νέου προγράμματος στήριξης του τομέα της δικαιοσύνης (PROJUST, κεντρικός τομέας «Πρόληψη συγκρούσεων») θα μπορέσουν να πραγματοποιηθούν σε συνάρτηση:(i) με τη διεξαγωγή και την ολοκλήρωση, εν πλήρη ανεξαρτησία και σε κατάλληλες υλικές συνθήκες και συνθήκες ασφαλείας, των ερευνών και των δικαστικών διαδικασιών για τις δολοφονίες του Μαρτίου και Ιουνίου 2009, και(ii) με τη βελτίωση της διοικητικής και οικονομικής διαχείρισης του στρατιωτικού και μη στρατιωτικού προσωπικού της Γουϊνέας-Μπισάου.4. Η Ευρωπαϊκή Ένωση θα εξετάσει την επανάληψη της δημοσιονομικής της στήριξης και την προετοιμασία ενός νέου προγράμματος στήριξης των στρατιωτικών και πολιτικών μεταρρυθμίσεων (PARACEM, κεντρικός τομέας «Πρόληψη συγκρούσεων»), μετά:(i) τη συνέχιση της πραγματικής εφαρμογής των εθνικών επιχειρησιακών σχεδίων για τη μεταρρύθμιση του τομέα της ασφάλειας καθώς και για την καταπολέμηση του λαθρεμπορίου ναρκωτικών και της νομιμοποίησης εσόδων από παράνομες δραστηριότητες,(ii) τη διεξαγωγή ερευνών και δικαστικών διαδικασιών για τα γεγονότα της 1ης Απριλίου 2010, καθώς και(iii) την ανανέωση της στρατιωτικής ιεραρχίας, διασφαλίζοντας το διορισμό στα ανώτερα διοικητικά αξιώματα των ενόπλων δυνάμεων προσώπων που δεν έχουν εμπλακεί σε βιαιοπραγίες, ούτε σε αντισυνταγματικές ή παράνομες πράξεις, σύμφωνα με τα συμπεράσματα και τις συστάσεις του φύλλου πορείας της ECOWAS για τη μεταρρύθμιση του τομέα της ασφαλείας.Η Ευρωπαϊκή Ένωση επιφυλάσσεται να τροποποιήσει τα μέτρα αυτά σε συνάρτηση με την εξέλιξη της πολιτικής κατάστασης και την εφαρμογή των δεσμεύσεων.Στο πλαίσιο της διαδικασίας δυνάμει του άρθρου 96 της συνθήκης του Κοτονού, η Ευρωπαϊκή Ένωση θα εξακολουθήσει να παρακολουθεί στενά την κατάσταση στη Γουινέα-Μπισάου για περίοδο 18 μηνών. Κατά την περίοδο αυτή, θα διεξάγεται με την κυβέρνηση ενισχυμένος διάλογος στο πλαίσιο του άρθρου 8 της συμφωνίας του Κοτονού, με σκοπό την ενίσχυση της διαδικασίας επανόδου στην τήρηση των θεμελιωδών στοιχείων της συμφωνίας του Κοτονού. Η Ευρωπαϊκή Ένωση θα εξετάζει την κατάσταση σε τακτά διαστήματα· μία πρώτη αποστολή παρακολούθησης θα πραγματοποιηθεί σε προθεσμία που δεν θα υπερβαίνει καταρχήν τους έξι μήνες.Στο πλαίσιο του άρθρου 8 της συμφωνίας του Κοτονού, τα δύο μέρη δεσμεύονται να διεξάγουν σε τακτική βάση πολιτικό διάλογο για τις μεταρρυθμίσεις στον τομέα της πολιτικής, δικαστικής και οικονομικής διακυβέρνησης, δίνοντας ιδιαίτερη προσοχή στη μεταρρύθμιση του τομέα της ασφάλειας, στην πάταξη της ατιμωρησίας και στο φαινόμενο του οργανωμένου εγκλήματος, ιδίως του λαθρεμπορίου ναρκωτικών.Παρακαλούμε δεχθείτε, κύριε Πρόεδρε της Δημοκρατίας και κύριε Πρωθυπουργέ, τους ειλικρινείς μας χαιρετισμούς.Για το Συμβούλιο | Για την Επιτροπή |C. ASHTON Πρόεδρος | A. PIEBALGS Επίτροπος |Παράρτημα I: Χρονοδιάγραμμα των δεσμεύσεωνΔεσμεύσεις των εταίρων: |Από την πλευρά της Γουινέας-Μπισάου | Από την πλευρά της Ευρωπαϊκής Ένωσης |ΣΗΜΕΡΙΝΗ ΚΑΤΑΣΤΑΣΗ | Συνέχιση της χρηματοδότησης των υπό εκτέλεση συμβάσεων και των δράσεων ανθρωπιστικού χαρακτήρα, έκτακτης ανάγκης, άμεσης στήριξης του πληθυσμού, των δράσεων που έχουν σχέση με τη διακρατική εγκληματικότητα και τη στήριξη της εδραίωσης της δημοκρατίας. Αναστολή των προγραμμάτων και των δράσεων που αποτελούν αντικείμενο κατάλληλων μέτρων. Χώρα επιλέξιμη για την πρωτοβουλία ΑΣΧ. Η χορήγηση των χρηματοδοτήσεων για περιφερειακά έργα που καλύπτουν τη Γουινέα-Μπισάου και άλλες διευκολύνσεις του ΕΤΑ (υδροδότηση, ενέργεια κ.λπ.) καθώς και η έναρξη προπαρασκευαστικών δραστηριοτήτων για την εφαρμογή μελλοντικών έργων θα εξετάζονται από τις υπηρεσίες κατά περίπτωση. |ΠΡΩΤΟ ΟΡΟΣΗΜΟ Υποβολή λεπτομερούς χρονοδιαγράμματος για την εφαρμογή των δεσμεύσεων στον τομέα της μεταρρύθμισης του τομέα της ασφάλειας, σύμφωνα με το φύλλο πορείας της ECOWAS, Ολοκλήρωση, έγκριση, έκδοση και δημοσίευση του νομοθετικού πλαισίου1 της μεταρρύθμισης του τομέα της ασφάλειας (SSR), η οποία προετοιμάστηκε με τη στήριξης της αποστολής ΚΠΑΑ της ΕΕ Έγκριση και διευκόλυνση μιας αποστολής εμπειρογνωμόνων για τη στήριξη της μεταρρύθμισης του τομέα της ασφάλειας και την προστασία των πολιτικών φορέων, η οποία θα αναπτυχθεί με την υποστήριξη της ECOWAS, της CPLP ή/και άλλων εταίρων Προετοιμασία, έγκριση και έναρξη της πραγματικής εφαρμογής των εθνικών επιχειρησιακών σχεδίων για τη μεταρρύθμιση του τομέα της ασφάλειας καθώς και την καταπολέμηση του λαθρεμπορίου ναρκωτικών και της νομιμοποίησης εσόδων από παράνομες δραστηριότητες. | Επανάληψη των έργων και προγραμμάτων: του κεντρικού τομέα «Πρόληψη συγκρούσεων» (με εξαίρεση το PROJUST, το PARACEM και την εκταμίευση της συνεισφοράς στο συνταξιοδοτικό ταμείο RSS του PARSS) του κεντρικού τομέα «Ύδρευση και ενέργεια) (έργο ηλεκτροδότησης του Μπισάου) εκτός κεντρικών τομέων (έργο στήριξης της βιώσιμης διαχείρισης του οδικού τομέα και πρόγραμμα στήριξης του ιδιωτικού τομέα) |ΔΕΥΤΕΡΟ ΟΡΟΣΗΜΟ Διεξαγωγή και ολοκλήρωση, εν πλήρη ανεξαρτησία και σε κατάλληλες υλικές συνθήκες και συνθήκες ασφαλείας, των ερευνών και δικαστικών διαδικασιών για τις δολοφονίες του Μαρτίου και Ιουνίου 2009 Βελτίωση της διοικητικής και οικονομικής διαχείρισης του προσωπικού στο δημόσιο, στο στρατιωτικό και μη στρατιωτικό τομέα της Γουϊνέας-Μπισάου. | Επανάληψη του προγράμματος στήριξης στον τομέα της δικαιοσύνης – PROJUST (κεντρικός τομέας «Πρόβλεψη των συγκρούσεων») Εκταμίευση της συνεισφοράς στο ταμείο συντάξεων για τη συνταξιοδότηση των υπεράριθμων μεγαλύτερης ηλικίας προσώπων του προγράμματος στήριξης της μεταρρύθμισης του τομέα της ασφάλειας – PARSS (κεντρικός τομέας «Πρόληψη συγκρούσεων»), με την επιφύλαξη ότι η κυβέρνηση και το ECOWAS παρέχουν την αναγκαία χρηματοδότηση |ΤΡΙΤΟ ΟΡΟΣΗΜΟ Πραγματική εφαρμογή των εθνικών επιχειρησιακών σχεδίων για τη μεταρρύθμιση του τομέα της ασφάλειας καθώς και για την καταπολέμηση του λαθρεμπορίου ναρκωτικών και της νομιμοποίησης εσόδων από παράνομες δραστηριότητες Έναρξη των ερευνών και των δικαστικών διαδικασιών για τα γεγονότα της 1ης Απριλίου 2010 Ανανέωση της στρατιωτικής ιεραρχίας, για να διασφαλιστεί ο διορισμός στα ανώτερα διοικητικά αξιώματα των ενόπλων δυνάμεων προσώπων που δεν έχουν εμπλακεί σε βιαιοπραγίες, ούτε σε αντισυνταγματικές ή παράνομες πράξεις, σύμφωνα με τα συμπεράσματα και τις συστάσεις του φύλλου πορείας της ECOWAS για τη μεταρρύθμιση του τομέα της ασφαλείας. | Επανάληψη των προγραμμάτων: στήριξη της μεταρρύθμισης στους τομείς της στρατιωτικής και μη στρατιωτικής διοίκησης – PARACEM (κεντρικός τομέας «Πρόληψη των συγκρούσεων») δημοσιονομική στήριξη |1 Νομοθεσία πλαίσιο της μεταρρύθμισης του τομέα της ασφάλειας (ενδεικτικός κατάλογος):Στρατηγικό πλαίσιο για την εθνική άμυνα, νόμος για την εθνική άμυνα, βασικός νόμος για την οργάνωση των ενόπλων δυνάμεων, νόμος για το γενικό επιτελείο των ενόπλων δυνάμεων, νόμος για το στρατό, νόμος για το ναυτικό, νόμος για την πολεμική αεροπορία, νόμος του Υπουργείου Εθνικής Άμυνας, νόμος για το στρατιωτικό καθεστώς (αναθεώρηση του νόμου αριθ. 3/99), νόμος για τη στρατιωτική θητεία (αναθεώρηση του νόμου αριθ. 4/99), νόμος του Υπουργείου Εσωτερικών[1] ΕΕ L 317 της 15.12.2000, σ. 3.[2] ΕΕ L 287 της 28.10.2005, σ. 4.[3] ΕΕ L 317 της 15.12.2000, σ. 376, όπως τροποποιήθηκε από την ΕΕ L 247 της 09.09.2006, σ. 48.